|  |  |
| --- | --- |
| **Θέμα:** | Εκδόθηκε το 4ο τεύχος του διεθνούς επιστημονικού περιοδικού της ΕΕΠΕΚ International Journal of Educational Innovation |
| **Ημερομηνία:** | Wed, 29 Apr 2020 21:23:39 +0300 |
| **Από:** | Ε.Ε.Π.Ε.Κ. [<info@eepek.gr>](mailto:info@eepek.gr) |

**ΘΕΡΜΗ ΠΑΡΑΚΛΗΣΗ ΝΑ ΕΝΗΜΕΡΩΘΟΥΝ ΟΛΑ ΤΑ ΣΧΟΛΕΙΑ ΑΡΜΟΔΙΟΤΗΤΑΣ ΣΑΣ**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Αγαπητή/έ συνάδελφε,

Το 4ο τεύχος (Vol. 2, issue 3) του **διεθνούς επιστημονικού περιοδικού** της ΕΕΠΕΚ με τον τίτλο **International Journal of Educational Innovation (με ISSN: 2654-0002) είναι γεγονός (**[**http://journal.eepek.gr/**](http://journal.eepek.gr/)**)!**

Ως ΕΕΠΕΚ θα θέλαμε να ευχαριστήσουμε τους πολλούς συναδέλφους εκπαιδευτικούς (όλων των βαθμίδων) που εμπιστεύθηκαν τη δημοσίευση των ερευνητικών τους εργασιών στην ΕΕΠΕΚ και στο επιστημονικό περιοδικό της. Η διαδικασία των κρίσεων των εργασιών προχωρά με γρήγορους ρυθμούς και πολύ σύντομα θα εκδοθεί και το 5ο τεύχος!

Υπενθυμίζουμε ότι οι επίσημες γλώσσες συγγραφής των εργασιών είναι η ελληνική και η αγγλική, καθώς και ότι το περιοδικό **δέχεται μόνο άρθρα που περιέχουν πρωτογενή έρευνα.** Η πρόσβαση απ’ όλους στα περιεχόμενα του περιοδικού είναι ελεύθερη (Open Access journal).

**Δεν υπάρχουν συγκεκριμένες προθεσμίες υποβολής εργασιών**. Αυτές μπορούν να υποβάλλονται οποιαδήποτε χρονική στιγμή. Η έκδοση ενός τεύχους θα γίνεται χωρίς καθυστέρηση όταν συμπληρωθεί ικανός αριθμός εργασιών προς δημοσίευση.

**Καλούνται όλοι οι εκπαιδευτικοί όλων των βαθμίδων, καθώς και οι ερευνητές, οι φοιτητές ή οι εκπαιδευτές ενηλίκων, οι οποίοι επιθυμούν να υποβάλουν κάποιο ερευνητικό άρθρο, να αναζητήσουν περισσότερες πληροφορίες για την υποβολή άρθρων (οδηγίες, διαδικασία, θεματικές ενότητες, μορφοποίηση εργασιών κλπ.) στην επιλογή ‘Συγγραφείς’ στο** [http://journal.eepek.gr](http://journal.eepek.gr/)  **(πρέπει πρώτα να ανοίξετε έναν λογαριασμό στο σύστημα του περιοδικού).**

**Επίσης, αν επιθυμείς να γίνεις κριτής άρθρων του περιοδικού, μπορείς να κάνεις αίτηση συμμετοχής στην Επιτροπή Κριτών, επιλέγοντας το αντίστοιχο κουμπί της αρχικής σελίδας:** <https://journal.eepek.gr/>**(πρέπει πρώτα να ανοίξετε έναν λογαριασμό στο σύστημα του περιοδικού).**

Ως ελάχιστη προϋπόθεση για την ένταξη στην Επιτροπή Κριτών τίθεται η κατοχή διδακτορικού διπλώματος ή μεταπτυχιακού διπλώματος με πολύ αυξημένα προσόντα (μεγάλη εμπειρία στη συγγραφή και κρίση εργασιών για επιστημονικά περιοδικά και συνέδρια, συγγραφή βιβλίων κλπ.).

Ο Διευθυντής Έκδοσης

Δρ. Δημήτρης Κολοκοτρώνης

Πρόεδρος ΕΕΠΕΚ